Marcel Gleffe

Marcel Gleffe (født 30. mai 1979 i Teterow i Tyskland) er en taktekker og forhenværende soldat som har tjenestegjort blant annet i KFOR-styrken i Kosovo. Han er kjent for sin innsats for å redde flyktende ungdommer under massedrapene på Utøya 22. juli 2011, hvor han anslo at han hjalp minst 20 skadede unge opp av vannet og inn på land.«Igjen og igjen kjører han ut i båten sin og bringer svømmerne til land, sammen med mange andre hjelpere og campinggjester. Han tror han fraktet til land minst 20 ungdommer.», fra «Tysk campinggjest reddet minst 20», artikkel i Aftenposten, 24. juli 2011

Marcel Gleffe avtjente verneplikten fra mars 1999 til juli 2000 i den tyske hærs Heeresflugabwehrtruppe, og forlenget deretter tjenestetiden for å kunne delta i utenlandsinnsats i Kosovo. Han forlot det tyske forsvaret med graden Hauptgefreiter der Reserve (korporal i Reservehæren). Gleffe har forklart at hans militære bakgrunn kom til nytte under hendelsene på Utøya.Han reddet 20-30 ungdommer fra terroristen på Utøya Dagbladet

Gleffe har bodd i Ski i Norge siden 2008.

 Utmerkelser 
Gleffe mottok 4. oktober 2011 fortjenstkors av første klasse av Forbundsrepublikken Tysklands fortjenstorden«German honored for saving lives in Norway attack», artikkel i Deutsche Welle 4. oktober 2011 for sin hjelpeinnsats for de mange flyktende ungdommene fra Utøya.«VG kunne før helgen fortelle at tyske Marcel Gleffe er tildelt Bundersverdientskreutz, den høyeste utmerkelse en tysk borger kan få, for sin innsats for å redde de som flyktet fra Utøya den forferdelige ettermiddagen 22. juli i sommer.», fra «Heltene fra Utøya», leder i VG, 18. september 2011 I 2012 ble han tildelt den norske Medaljen for edel dåd i sølv.«Offisielt frå statsrådet 15. juni 2012», regjeringen.no, besøkt 15. juni 2012.

Han har videre mottatt Verband der Reservisten der Deutschen Bundeswehrs ærestegn i gull (27. september 2011)Lebensretter in Berlin mit Ehrenabzeichen ausgezeichnet Reservistenverband og medieprisen Goldene Henne (28. september 2011).

 Referanser 

 Eksterne lenker 
 «Tysk campinggjest reddet minst 20», artikkel i Aftenposten 24. juli 2011
 «A Tale of Heroism During the Norwegian Massacre»

Kategori:Tyske soldater
Kategori:Medaljen for edel dåd
Kategori:Forbundsrepublikken Tysklands fortjenstorden
Kategori:Terrorangrepene i Norge 2011
Kategori:Personer fra Landkreis Rostock
Kategori:Fødselsdato ikke oppgitt
Kategori:Fødsler i 1979